**St. Birgitta menighet**

**Kjære elever i 1. klasse og foreldre!**

I menighetenholdes trosundervisning for barn i skolealderen. Undervisningen i menigheten er et tilbud til barn som er døpt i den Katolske Kirke. Vi legger vekt på det spesielt katolsk kristne. Men som dere sikkert skjønner er ca. 10 ganger i året svært lite når det gjelder kristendomsundervisning, derfor går vi ut fra at barna får opplæring i det hjemme og følger med i RLE-faget på skolen. Retningslinjene for katekesen i bispedømmet, tilsier katekeseundervisning fra 1. til 9. klasse. Barna deles inn i vanlige klassetrinn.

1. klasse er et ”bli kjent” år med hverandre og kirken; lek, tegning, maling, lesing, aktiviteter av forskjellig slag. Stort sett vil de være inne, men de vil også være ute og leke. Barna må derfor ha klær som passer til det. De vil ikke ha noen bok. Vi tror det er av betydning for barna at vi starter med å bruke mye tid på å bli kjent og ha det hyggelig sammen.
2. klasse har som tema Å møte Gud”. Målet er å legge til rette for at barna opplever og møter Gud, i hans ord og sakramenter og i skaperverket. Lære bønner og kirken å kjenne. På slutten av året vil de motta forsoningens sakrament, (skrifte) som et ledd i forberedelsen til å motta 1.kommunion.
3. klasse forbereder seg til å motta 1. kommunion. Boken: ”Eukaristien” omhandler messen og hvorledes sakramentene forener oss med Gud og hverandre.
4. klasse blir nærmere kjent med Jesus gjennom de mennesker han møtte og den betydning han har i historien, for Kirken og for oss i dag. Boken: ”Kom og se ”.
5. klasse bruker boken ”Nærmere deg” som presenterer livet som en vei Gud har staket ut for oss. Gud viser oss veien og gir oss utrustning for å gå den.
6. klasse lærer om Kirken, hvorledes den er bygget opp og fungerer. Boken: ”Legg ut på dypet”.
7. klasse tar for seg det kristne livet. De gjøres kjent med kjente og ukjente helgener som har virkeliggjort troen på Kristus i sine liv. Vi møter også ordenslivet og de nye katolske bevegelser. Boken: ”Følg meg!”.
8. klasse forbereder elevene seg til å motta fermingens sakrament (konfirmasjon). Konfirmasjonsundervisningen bygger på det elevene har lært tidligere år. Boken: Troen søker å forstå – om Credo.
9. Klasse fortsetter elevene med å forberede seg til å motta fermingens sakrament (konfirmasjon). Boken : Jeg gir dere min Ånd. Eget opplegg.

Elevene får mat og drikke i spisepausen. De må ha med skrivesaker (penal).

**Velkommen til undervisningen!**

**Med vennlig hilsen**

**St. Birgitta menighet / St. Birgitta katekeselag**

**Tlf: 69 30 15 20 E-post:** fredrikstad@katolsk.no

**St. Josephs gate 17, 1606 Fredrikstad**

St.B.